Referat bestyrelsesmøde

**Mødedato: 26**/10 - 2017

**Starttidspunkt: 16**.00

**Sluttidspunkt: 18**.00

**Mødelokale: U417 (Øverst oppe bag scenen)**

**Deltagere:**

Formand Hanne Fischer, Direktør UCSJ, næstformand Kenneth Ladefoged Petersen, Finans- og adm.chef, Howden A/S, Per B. Christensen, Lektor Martin Niss, RUC, Regions – og byrådspolitiker Kirsten Devantier, Direktør Birgit Rasmussen, Lektor Jesper Kristiansen, elevrådsformand Kasper Holmelund Holmstrand.

Fra ledelsen rektor Susanne Stubgaard, vice – rektor Marianne Bollerup (MB), økonomi- og administrationschef Martin Hansen og uddannelseschef Jacob Leinum.

Afbud: Byrådspolitiker John Lauritzen, Bogholder Pia Koldorf og elevrådsrepræsentant Rasmus Bendix Hansen.

**Referent:** MB

**Dagsordenspunkter**

1. **Godkendelse af dagsorden**
2. **Reformer 2017**
	1. Status elevernes valg af studieretning
	2. Status på reformimplementering med fokus på udbuddet
3. **Perioderegnskab og Budget 2018**
	1. Perioderegnskab
	2. Orientering om rammer for budget 2018
	3. Drøftelse af bestyrelsens prioriteringer
4. **Ekstern kommunikation og sociale medier**
5. **Korte meddelelser**
6. **Indberetning af lærerarbejdstid**
7. **Ferieplan**
8. **Talentudvikling**
9. **Evt.**

|  |
| --- |
| **1.0 Godkendelse af dagsordenen**  |
| **1.1 Indstilling** Rektor indstiller, at dagsordenen godkendes.  |
| Dagsorden er godkendt.  |

|  |
| --- |
| **2.0 Reformer 2017**a) Rektor orienterer om reformarbejdet på skolen, herunder elevernes valg af studieretninger og sprogfag.b) Justering af udbuddet  |
| **2.1 Indstilling**Det indstilles, at bestyrelsen tager orienteringen om reformimplementeringen til efterretning. |
| 1. Rektor Susanne Stubgaard orienterer om reformarbejdet på skolen, oplæg vedlagt referatet som bilag 1.
2. Ledelsen har indkaldt skolens strukturudvalg, da der ønskes en reducering af skolens udbud på baggrund af de nuværende 1.g elevernes valg af studieretning. Efter indstilling fra strukturudvalget høres bestyrelsen skriftligt. Se bilag 2.

Bestyrelsen har taget orienteringen om reformarbejdet til efterretning. Opfordring fra bestyrelsen om at inddrage relevante personer fx fra professionshøjskolerne til det videre arbejde med professionelle læringsfællesskaber.  |

|  |
| --- |
| **3.0 Perioderegnskab og Budget 2018**a**.** PH fremlægger perioderegnskab b. PH og ST orienterer om rammerne for budget 2018. Der fremlægges mulige scenarier.Bestyrelsen drøfter ønsker og prioriteringer til det kommende budget, herunder hvilket resultat ledelsen skal arbejde med at implementere i budgetudkastet til næste møde. |
| **3.1 Indstilling** Rektor indstiller, at bestyrelsen tager orienteringen til efterretning samt kommer med anbefalinger til prioriteringer og resultat i budget 2018. |
| 1. Økonomi- og administrationschef Martin Hansen orienterer om perioderegnskabet. Perioderegnskabet følger i store træk det budgetterede - det udvikler sig som forventet.

Bestyrelsen tager orienteringen til efterretning. 1. Økonomi- og administrationschef Martin Hansen og rektor Susanne Stubgaard orienterer om rammerne for budget 2018. Oplægget vedlægges referatet, se bilag 4.

Bestyrelsen tager orienteringen til efterretning. 1. Bestyrelsen drøfter prioriteringer til det kommende budget. Bestyrelsen vil gerne have, at skolen arbejdere videre med omstillingsprocesser, da det forventes, at krav om effektiviseringer de kommende år er et givet vilkår.

Medarbejdere og elever orienterer om deres ønsker til indhold og prioriteringer: Medarbejderne prioriterer: Opdateret it (computere), faggruppeture til udlandet, og på sigt flere midler til lokale lønaftaler.Elever prioriteter: Solceller, vandautomater, flere fag i lektiecafeen, bedre kvalitet til festerne – (ikke flere fester). Konklusion: Ledelsens budgetoplæg har taget udgangspunkt i de fremsatte ønsker. Der skal til næste møde udarbejdes et budgetforslag der balancerer på baggrund af ledelsens oplæg til dette møde. |

|  |
| --- |
| **4.0 Ekstern kommunikation og sociale medier**ST orienterer om håndtering af sociale medier. |
| * 1. **Indstilling**

Det indstilles, at bestyrelsen tager orienteringen til efterretning og drøfter eventuelle nye tiltag samt anbefalinger. |
| Rektor Susanne Stubgaard orienterer om skolens håndtering af ekstern kommunikation og sociale medier:På baggrund af shitstormen i efteråret er der blevet udarbejdet interne handleplaner for håndtering af mediestorm fremadrettet. Bla. vigtigt, at bestyrelsen er løbende orienteret så bestyrelsesmedlemmerne kan medvirke til den bedste håndtering og give råd, og at Rektor og Formand har tæt kontakt. Det er som udgangspunkt skolens rektor, der udtaler sig. Der kan dog være situationer, hvor det kan være en anden person fx fra ledelsen, der udtale sig. Hvis rektor i en given situation skal skærmes, er det bestyrelsesformanden, der udtaler sig.Bestyrelsen tager orienteringen til efterretning.  |

|  |
| --- |
| **5.0 Korte aktuelle meddelelser*** Igangsætning af arbejdet med helhedsplan
* Kommende justering af studie – og ordensregler
* Karakterstatistikker fra sommereksamen og elevoptag. Se bilag 3.
 |
| **5.1**Rektor indstiller, at bestyrelsen tager orienteringen til efterretning |
| * Skolen arbejder videre på udarbejdelse af en helhedsplan for den indvendige vedligeholdelse.
* Justering af skolens studie- og ordensregler skal ske i dette skoleår. Det betyder, at ledelsen vil præsentere skolens forslag til justering af studie- og ordensregler på et kommende bestyrelsesmøde.
* Orientering om karakterstatistik fra sommereksamen og elevoptage. Yderligere oversigter med både eksamenskarakterer og løfteevne kommer på et kommende bestyrelsesmøde. Oplægges vedlægges referatet som bilag 3.

Bestyrelsen tager orienteringerne til efterretning.  |

|  |
| --- |
| **6.0 Indberetning af lærernes arbejdstid**Ministeriet for Børn, Undervisning og Ligestilling indsamler i oktober 2017 data om arbejdstidens anvendelse for lærerne på alle landets gymnasier.Dataindsamlingen vil tage udgangspunkt i to indikatorer:• Indikator 1: Lærernes elevsamvær i henhold til reglerne om uddannelsestid• Indikator 2: Lærernes andre former for elevsamvær med et direkte læringsformål (omlagt skriftlighed, frivillige aktiviteter, talentudvikling mm)Formålet er, at gøre det muligt for Ministeriet at følge udviklingen i forhold til den klare politiske målsætning om mere tid mellem lærere og elever samt at kunne dokumentere denne udvikling over for Rigsrevisionen og Statsrevisorerne. Af det udsendte bilag fremgår udvikling i samlet lærerarbejdstid dvs. indikator 1 +2. Der er på NGH tale om en stigning i samlet tilstedeværelse med eleverne. (fra 28,7 % til 29,8%). |
| **6.1**Rektor indstiller, at bestyrelsen tager orienteringen til efterretning |
| Når UVM offentliggør de nyeste tal hvor det er muligt at lave benchmark med andre skoler orienteres bestyrelsen mere detaljeret. Lærernes tid sammen med eleverne er stigende, hvilket er positivt. Bestyrelsen tager orienteringen til efterretning.  |

|  |
| --- |
| **7.0 Vedtagelse af ferieplan**Orientering om efterfølgende skriftlig beslutning vedrørende ferieplanen for 2018 – 2019. |
| **7.1**Rektor indstiller, at bestyrelsen tager orienteringen til efterretning |
| Bestyrelsen skal tage stilling til ferieplanen – der laves en skriftlig høring i bestyrelsen, så snart der foreligger en indstilling fra skolens ledelse efter drøftelse i skolens samarbejdsudvalg.  |

|  |
| --- |
| **8.0 Talentudvikling på NGH**I forlængelse af drøftelse på sidste møde orienterer ledelsen om talentprogrammer på NGH. |
| **8.1**Rektor indstiller, at bestyrelsen tager orienteringen til efterretning og kommer med eventuelle anbefalinger. |
| Uddannelseschef Jacob Leinum orienterer kort om skolens talenttilbud. Bestyrelsen tager punktet op igen på næste bestyrelsesmøde, hvor de får mulighed for en grundigere drøftelse af skolens samlede talentudbud.  |

|  |
| --- |
| **8.0 Evt.** |
| Bestyrelsesmødet den 11. december er med efterfølgende middag. Der sendes en ekstra kalenderindkaldelse indeholdende middagen. Bestyrelsen har hørt Stine elevcoahes indlæg i radioen – det var rigtig godt. Invitation til årets Teaterkoncert den 8., 9. eller 10. november. Bestyrelsen vil forsøge at komme torsdag den 9. november 2017. ST: Vedr. udpegningsperiode for at sidde i bestyrelsen. Rektor og formand har spurgt i Danske Gymnasier og i Moderniseringsstyrelsen. Her fremgår det, at der ikke er faste retningslinjer for hvordan den midlertidige bestyrelses periode skal tælle med, når der tales om mulige genudpegninger til bestyrelsen. Det betyder, at bestyrelsesmedlemmer der er udpeget, og som siddet i bestyrelsen, inklusive som medlem af den midlertidige bestyrelse, må genudpeges én periode mere.  |

/MB